ประกาศสํานักงานคณะกรรมการกํากับหลักทรัพย์และตลาดหลักทรัพย์


ที่ สน. 27/2543


เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้(ประมวล)


อาศัยอํานาจตามความในมาตรา 137 แห่งพระราชบัญญัติหลักทรัพย์และตลาดหลักทรัพย์พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ 1 ในประกาศนี้


[1](#fn1) “กองทุนสํารองเลี้ยงชีพที่มีหลายนโยบายการลงทุน” หมายความว่า กองทุนสํารองเลี้ยงชีพที่มีนโยบายการลงทุนมากกว่าหนึ่งนโยบายโดยอาจจัดตั้งเป็นกองทุนสํารองเลี้ยงชีพนายจ้างเดียวหรือกองทุนสํารองเลี้ยงชีพหลายนายจ้างก็ได้


[2](#fn2) “กองทุนสํารองเลี้ยงชีพนายจ้างเดียว” หมายความว่า กองทุนสํารองเลี้ยงชีพที่จัดตั้งขึ้นเพื่อลูกจ้างของนายจ้างเพียงรายเดียว


[3](#fn3) “กองทุนสํารองเลี้ยงชีพหลายนายจ้าง” หมายความว่า กองทุนสํารองเลี้ยงชีพที่จัดตั้งขึ้นเพื่อลูกจ้างของนายจ้างหลายราย


"ลูกค้า" หมายความว่า บุคคลหรือคณะบุคคลที่มอบหมายให้บริษัทจัดการจัดการกองทุนส่วนบุคคล ทั้งนี้ ในกรณีที่บริษัทจัดการจัดการกองทุนส่วนบุคคลที่เป็นกองทุนสํารองเลี้ยงชีพคําว่า "ลูกค้า" หมายความถึง กองทุนสํารองเลี้ยงชีพ


"ผู้รับฝากทรัพย์สิน" หมายความว่า ผู้รับฝากทรัพย์สินของกองทุนส่วนบุคคล


"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล


[4](#fn4) "ตัวแทนเก็บรักษาทรัพย์สิน" หมายความว่า บุคคลที่ผู้รับฝากทรัพย์สินตั้งให้เป็นตัวแทนในการปฏิบัติหน้าที่ในส่วนที่เกี่ยวกับการรับฝากทรัพย์สินของกองทุนส่วนบุคคล


"ศูนย์รับฝากหลักทรัพย์" หมายความว่า ศูนย์รับฝากหลักทรัพย์ตามกฎหมายว่าด้วยหลักทรัพย์และตลาดหลักทรัพย์


"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์


ข้อ 1/1[5](#fn5) ความในประกาศนี้มิให้นํามาใช้บังคับกับผู้รับฝากทรัพย์สินที่ได้รับความเห็นชอบตามข้อ 11 แห่งประกาศคณะกรรมการกํากับตลาดทุนที่ ทน. 20/2552 เรื่อง หลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล ลงวันที่ 14 พฤษภาคม พ.ศ. 2552 เว้นแต่ในกรณีที่ผู้รับฝากทรัพย์สินประสงค์จะตั้งตัวแทนเก็บรักษาทรัพย์สิน ให้ตั้งได้เฉพาะบุคคลตามที่กําหนดไว้ในข้อ 8 วรรคสองเท่านั้น


ข้อ 2 ในการรับฝากทรัพย์สินของลูกค้า ให้ผู้รับฝากทรัพย์สินจัดให้มีหน่วยงานและบุคลากรที่รับผิดชอบงานด้านการดูแลรักษาทรัพย์สินของลูกค้าซึ่งเป็นอิสระจากหน่วยงานอื่นที่อาจก่อให้เกิดความขัดแย้งทางผลประโยชน์ เช่น หน่วยงานที่รับผิดชอบงานด้านการซื้อขายหลักทรัพย์ การให้คําแนะนําด้านหลักทรัพย์ การจัดการกองทุนส่วนบุคคล หรือการลงทุนในหรือมีไว้ซึ่งหลักทรัพย์หรือทรัพย์สินอื่นเพื่อผู้รับฝากทรัพย์สิน เป็นต้น และหน่วยงานดังกล่าวต้องมีระบบการควบคุมภายในที่ดี


ในการดูแลรักษาทรัพย์สินของลูกค้า ซึ่งอย่างน้อยต้องดําเนินการดังต่อไปนี้


(1) แยกบุคลากรที่ทําหน้าที่จัดทําบัญชีทรัพย์สินของลูกค้า และบุคลากรที่ทําหน้าที่เก็บรักษาทรัพย์สินของลูกค้าออกจากกัน และ


(2) กําหนดให้การจ่ายโอนทรัพย์สินของลูกค้าทุกครั้งต้องได้รับอนุมัติจากบุคลากรที่มีอํานาจของผู้รับฝากทรัพย์สิน ซึ่งต้องมิใช่บุคลากรที่ทําหน้าที่จัดทําบัญชีทรัพย์สินของลูกค้าหรือเก็บรักษาทรัพย์สินดังกล่าว


ข้อ 3 ผู้รับฝากทรัพย์สินต้องจัดทํารายละเอียดวิธีปฏิบัติในการฝากหรือถอนทรัพย์สินกับหรือจากผู้รับฝากทรัพย์สิน วิธีการในการดูแลรักษาทรัพย์สินของลูกค้า ตลอดจนวิธีการกําหนดค่าธรรมเนียมในการดูแลรักษาทรัพย์สินของลูกค้า (ถ้ามี) และอธิบายให้บริษัทจัดการเข้าใจและลงนามรับทราบรายละเอียดดังกล่าว


ในกรณีที่ข้อมูลตามวรรคหนึ่งมีการเปลี่ยนแปลงอย่างมีนัยสําคัญ ให้ผู้รับฝากทรัพย์สินแจ้งการเปลี่ยนแปลงดังกล่าวเป็นลายลักษณ์อักษรให้บริษัทจัดการทราบโดยพลัน


ข้อ 4 ผู้รับฝากทรัพย์สินต้องจัดให้มีสัญญาหรือข้อตกลงเกี่ยวกับการดูแลรักษาทรัพย์สินของลูกค้าไว้เป็นลายลักษณ์อักษร โดยสัญญาหรือข้อตกลงดังกล่าวอย่างน้อยต้องระบุถึงสิทธิ หน้าที่ และความรับผิดชอบของคู่สัญญาทั้งสองฝ่าย และต้องไม่มีข้อความตอนใดที่ทําให้ผู้รับฝากทรัพย์สินสามารถปฏิเสธความรับผิดต่อความสูญหายหรือความเสียหายของทรัพย์สินของลูกค้า อันเนื่องมาจากการกระทําการหรืองดเว้นกระทําการโดยจงใจหรือประมาทเลินเล่อของผู้รับฝากทรัพย์สิน พนักงาน


หรือลูกจ้างของผู้รับฝากทรัพย์สิน หรือบุคคลใดที่ผู้รับฝากทรัพย์สินฝากทรัพย์สินของลูกค้าให้ดูแล


รักษาแทนตน


ข้อ 5 ผู้รับฝากทรัพย์สินต้องรับและส่งมอบทรัพย์สินของลูกค้าตามคําสั่งของบริษัทจัดการที่มีหลักฐานอ้างอิงได้


ข้อ 6 ผู้รับฝากทรัพย์สินต้องดําเนินการตามที่จําเป็นเพื่อให้ลูกค้าสามารถได้รับสิทธิประโยชน์ที่เกิดขึ้นอันเนื่องมาจากการเป็นเจ้าของหลักทรัพย์หรือตราสารใดที่อยู่ในการดูแลรักษาของผู้รับฝากทรัพย์สินจากผู้ออกหลักทรัพย์หรือผู้ออกตราสารนั้นภายในเวลาอันสมควร


ห้ามมิให้ผู้รับฝากทรัพย์สินแสดงเจตนาใช้สิทธิประโยชน์ของลูกค้าเพื่อตนเองหรือเพื่อบุคคลอื่นใด โดยปราศจากคําสั่งหรือความยินยอมเป็นลายลักษณ์อักษรจากบริษัทจัดการ


ข้อ 7 ผู้รับฝากทรัพย์สินต้องตรวจสอบความถูกต้องของลายมือชื่อของผู้มีอํานาจลงนามในฐานะผู้ออก ผู้รับรอง ผู้รับอาวัล ผู้สลักหลังโอนประเภทมีสิทธิไล่เบี้ย หรือผู้ค้ําประกัน ที่ปรากฏในทรัพย์สินของลูกค้า และตรวจสอบหลักฐานแสดงกรรมสิทธิ์ในทรัพย์สินของลูกค้า เว้นแต่ไม่อยู่ในวิสัยที่จะสามารถกระทําได้


ข้อ 8[6](#fn6)[7](#fn7) ผู้รับฝากทรัพย์สินจะตั้งตัวแทนเก็บรักษาทรัพย์สินได้ต่อเมื่อผู้รับฝากทรัพย์สินแสดงต่อสํานักงานได้ว่ามีระบบงานที่มีความพร้อมในการตั้งตัวแทนเก็บรักษาทรัพย์สินตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการในการให้ความเห็นชอบผู้รับฝากทรัพย์สินของกองทุนส่วนบุคคล เว้นแต่ในกรณีการแต่งตั้งศูนย์รับฝากหลักทรัพย์หรือธนาคารแห่งประเทศไทยเป็นตัวแทนในการเก็บรักษาทรัพย์สิน


[8](#fn8) บุคคลที่ผู้รับฝากทรัพย์สินจะตั้งให้เป็นตัวแทนเก็บรักษาทรัพย์สินต้องเป็นบุคคลดังต่อไปนี้


(1)[9](#fn9) ผู้รับฝากทรัพย์สินที่ได้รับความเห็นชอบจากสํานักงาน


(2)[10](#fn10) ผู้ดูแลผลประโยชน์ของกองทุนรวม


(3)[11](#fn11) ผู้รับฝากทรัพย์สินที่สามารถประกอบธุรกิจได้โดยชอบด้วยกฎหมายของประเทศที่บริษัทจัดการได้ลงทุนในหลักทรัพย์หรือทรัพย์สินเพื่อกองทุนส่วนบุคคล หรือของประเทศที่ผู้รับฝากทรัพย์สินตั้งอยู่


ข้อ 8/1[12](#fn12) ผู้รับฝากทรัพย์สินที่ประสงค์จะตั้งตัวแทนเก็บรักษาทรัพย์สินโดยที่ยังไม่เคยได้รับความเห็นชอบระบบในการตั้งตัวแทนเก็บรักษาทรัพย์สินจากสํานักงาน ให้ผู้รับฝากทรัพย์สินยื่นคําขอความเห็นชอบระบบดังกล่าวต่อสํานักงาน ซึ่งหากสํานักงานไม่ทักท้วงเป็นลายลักษณ์อักษรภายในสิบห้าวันนับแต่วันที่สํานักงานได้รับคําขอ ให้ถือว่าผู้รับฝากทรัพย์สินได้รับความเห็นชอบระบบในการตั้งตัวแทนเก็บรักษาทรัพย์สินแล้ว ทั้งนี้ ในกรณีที่มีความจําเป็นต้องตั้งตัวแทนเก็บรักษาทรัพย์สินอย่างเร่งด่วน ผู้รับฝากทรัพย์สินอาจแจ้งต่อสํานักงานเพื่อขอทราบผลการพิจารณาก่อนครบระยะเวลาสิบห้าวันก็ได้


ข้อ 8/2[13](#fn13) ผู้รับฝากทรัพย์สินที่ตั้งตัวแทนเก็บรักษาทรัพย์สินจะต้องแจ้งการตั้งตัวแทนดังกล่าวให้ลูกค้าทราบก่อนที่จะนําทรัพย์สินของลูกค้าไปเก็บรักษาไว้ที่ตัวแทน


ข้อ 8/3[14](#fn14) ผู้รับฝากทรัพย์สินต้องไม่ยินยอมให้ตัวแทนเก็บรักษาทรัพย์สินตั้งตัวแทนช่วง เว้นแต่ในกรณีที่บริษัทจัดการได้ลงทุนในหลักทรัพย์หรือทรัพย์สินในต่างประเทศเพื่อกองทุนส่วนบุคคลและตัวแทนช่วงสามารถเป็นผู้รับฝากทรัพย์สินได้โดยชอบด้วยกฎหมายของประเทศดังกล่าว


ข้อ 9 ห้ามมิให้ผู้รับฝากทรัพย์สินกระทําการใดอันมีผลเป็นการก่อ เปลี่ยนแปลง โอน สงวน หรือระงับซึ่งสิทธิของลูกค้าในทรัพย์สิน โดยปราศจากหรือไม่เป็นไปตามคําสั่งของบริษัทจัดการหรือลูกค้า ตามที่ระบุไว้ในสัญญา


ข้อ 10 ให้ผู้รับฝากทรัพย์สินจัดทําบัญชีแสดงรายการทรัพย์สินทุกรายการของลูกค้าแต่ละรายที่อยู่ในการดูแลรักษา โดยต้องแยกเป็นบัญชีต่างหากจากบัญชีทรัพย์สินของผู้รับฝากทรัพย์สิน


บัญชีทรัพย์สินของลูกค้าตามวรรคหนึ่งต้องแสดงรายละเอียดดังต่อไปนี้เป็นอย่างน้อย


(1) วันที่รับหรือจ่ายทรัพย์สิน


(2) ชื่อ จํานวน และประเภททรัพย์สิน


(3) เหตุที่รับหรือจ่ายทรัพย์สิน


ข้อ 11 ผู้รับฝากทรัพย์สินต้องบันทึกรายการในบัญชีทรัพย์สินของลูกค้าให้ถูกต้องครบถ้วนและเป็นปัจจุบัน และในกรณีที่เป็นการบันทึกเพื่อแก้ไขรายการ ผู้รับฝากทรัพย์สินต้องดําเนินการให้เสร็จสิ้นภายในวันทําการที่พบเหตุแห่งการแก้ไขรายการ และต้องบันทึกเหตุผลประกอบการแก้ไขรายการทุกครั้ง


ข้อ 12 ผู้รับฝากทรัพย์สินต้องจัดให้มีการตรวจนับทรัพย์สินของลูกค้าในส่วนที่ผู้รับฝากทรัพย์สินเก็บรักษาไว้เองอย่างน้อยทุกหกเดือน เพื่อสอบทานความถูกต้องตรงกันกับรายการที่ปรากฏในบัญชีที่ผู้รับฝากทรัพย์สินเป็นผู้จัดทํา


สําหรับทรัพย์สินของลูกค้าที่ผู้รับฝากทรัพย์สินมิได้เก็บรักษาไว้เอง ผู้รับฝากทรัพย์สินต้องจัดให้มีระบบที่สามารถเรียกดูข้อมูลที่เป็นปัจจุบัน เพื่อสอบทานความถูกต้องของรายการทรัพย์สินที่ปรากฏในรายงานของศูนย์รับฝากหลักทรัพย์ ธนาคารแห่งประเทศไทย หรือบุคคลอื่นตามที่สํานักงานเห็นชอบ กับรายการที่ปรากฏในบัญชีที่ผู้รับฝากทรัพย์สินเป็นผู้จัดทํา


ข้อ 13 ผู้รับฝากทรัพย์สินต้องจัดทําทะเบียนการรับฝากและการเก็บรักษาทรัพย์สินของลูกค้าแต่ละราย โดยแสดงรายละเอียดดังต่อไปนี้เป็นอย่างน้อย


(1) ชื่อ ประเภท และจํานวนทรัพย์สินที่รับฝากและที่เบิกจ่าย


(2) เงินปันผล ดอกเบี้ย และผลประโยชน์อื่นใดที่ลูกค้าได้รับจากการจัดการกองทุนส่วนบุคคลของบริษัทจัดการ


(3) สถานที่เก็บรักษาทรัพย์สินกรณีที่ผู้รับฝากทรัพย์สินมิได้เก็บรักษาทรัพย์สินไว้เอง


ข้อ 14 ผู้รับฝากทรัพย์สินต้องจัดทํารายงานเกี่ยวกับฐานะทรัพย์สิน ณ สิ้นวันทําการสุดท้ายของแต่ละเดือนของลูกค้าแต่ละราย และส่งให้บริษัทจัดการภายในสองวันทําการนับตั้งแต่วันถัดจากวันสุดท้ายของแต่ละเดือนโดยแสดงรายละเอียดดังต่อไปนี้เป็นอย่างน้อย


(1) ชื่อ ประเภท และจํานวนทรัพย์สินที่รับฝากและที่เบิกจ่าย


(2) ยอดทรัพย์สินคงเหลือ ณ วันสุดท้ายของแต่ละเดือน


ข้อ 15[15](#fn15) ยกเลิกทั้งข้อ 15


ข้อ 16 ผู้รับฝากทรัพย์สินต้องเก็บรักษาข้อมูลและเอกสารที่เกี่ยวข้องกับการดูแลรักษาทรัพย์สินของลูกค้าไว้เป็นระยะเวลาไม่น้อยกว่าสองปีนับตั้งแต่วันถัดจากวันจัดทําข้อมูลและเอกสารดังกล่าวเพื่อให้สํานักงานตรวจสอบได้หรือเพื่อจัดส่งให้สํานักงานเมื่อได้รับการร้องขอ


ข้อ 16/1[16](#fn16) ในการรับฝากทรัพย์สินของลูกค้าที่เป็นกองทุนสํารองเลี้ยงชีพที่มีหลายนโยบาย การลงทุน ให้ผู้รับฝากทรัพย์สินดําเนินการตามหลักเกณฑ์ที่กําหนดไว้ในข้อ 3 ข้อ 4 ข้อ 10 ข้อ 11 ข้อ 12ข้อ 13 ข้อ 14 และข้อ 16 แห่งประกาศฉบับนี้โดยแยกตามรายนโยบายการลงทุนของลูกค้าเพิ่มเติมด้วย


ข้อ 17 ผู้รับฝากทรัพย์สินต้องเก็บรักษาทรัพย์สินของลูกค้าไว้ในสถานที่ที่มีความมั่นคงปลอดภัย และแยกทรัพย์สินดังกล่าวไว้ในลักษณะที่สามารถชี้เฉพาะได้ว่าทรัพย์สินนั้นเป็นทรัพย์สินของลูกค้าโดยปราศจากเหตุสงสัย


ข้อ 17/1[17](#fn17) ในกรณีที่ผู้รับฝากทรัพย์สินฝ่าฝืนหรือไม่ปฏิบัติตามข้อกําหนดแห่งประกาศนี้ สํานักงานอาจมีคําสั่งดังต่อไปนี้


(1)[18](#fn18) ห้ามมิให้รับฝากทรัพย์สินของลูกค้ารายใหม่ ทั้งนี้ ในกรณีที่เป็นการรับฝากทรัพย์สินของลูกค้ารายเดิม ให้ผู้รับฝากทรัพย์สินดําเนินการตามสัญญาเดิมได้จนกว่าสัญญานั้นจะสิ้นสุดลง


(2)[19](#fn19) พักการให้ความเห็นชอบเป็นผู้รับฝากทรัพย์สินเป็นระยะเวลาตามที่สํานักงานกําหนด


(3)[20](#fn20) กระทําการหรืองดเว้นกระทําการตามที่สํานักงานเห็นสมควร


ข้อ 18 ในกรณีที่ผู้รับฝากทรัพย์สินรายใดรับฝากทรัพย์สินของลูกค้าอยู่ก่อนวันที่ประกาศนี้ใช้บังคับโดยมีสัญญาหรือข้อตกลงเกี่ยวกับการดูแลรักษาทรัพย์สินของลูกค้าไม่เป็นไปตามที่กําหนดในข้อ 4 ให้ผู้รับฝากทรัพย์สินรายนั้นดําเนินการให้สัญญาหรือข้อตกลงดังกล่าวเป็นไปตามข้อ 4 โดยอาจจัดทําขึ้นใหม่ทั้งฉบับหรือเฉพาะส่วนที่แก้ไขเพิ่มเติมก็ได้ และดําเนินการให้คู่สัญญาลงนามในเอกสารดังกล่าว ทั้งนี้ ให้แล้วเสร็จภายในวันที่ 31 ตุลาคม พ.ศ. 2543


ข้อ 19 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ประกาศ ณ วันที่ 19 มิถุนายน พ.ศ. 2543


(นายประสาร ไตรรัตน์วรกุล)


เลขาธิการ


สํานักงานคณะกรรมการกํากับหลักทรัพย์และตลาดหลักทรัพย์


หมายเหตุ:


ประกาศสํานักงานคณะกรรมการ ก.ล.ต. ที่ สน. 27/2543 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ ลงวันที่ 19/06/2543 ประกาศในราชกิจานุเบกษา เมื่อ วันที่ 26 มิถุนายน 2543 ฉบับทั่วไป เล่มที่ 117 ตอนพิเศษ 62ง


ประกาศสํานักงานคณะกรรมการ ก.ล.ต. ที่ สน. 32/2547 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ (ฉบับที่ 2) ลงวันที่ 16/07/2547 ประกาศในราชกิจานุเบกษา เมื่อ วันที่ 23 กรกฎาคม พ.ศ. 2547 ฉบับทั่วไป เล่ม 121 ตอนพิเศษ 86ง


ประกาศสํานักงานคณะกรรมการ ก.ล.ต. ที่ สน. 6/2551 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ (ฉบับที่ 3) ลงวันที่ 04/02/2551 ประกาศในราชกิจจานุเบกษา เมื่อวันที่ 27 มีนาคม 2551 เล่ม 125 ตอนพิเศษ 62 ง


ประกาศสํานักงานคณะกรรมการ ก.ล.ต. ที่ สน. 11/2552 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ (ฉบับที่ 4) ลงวันที่ 01/06/2552 ประกาศในราชกิจจานุเบกษา เมื่อวันที่ 16 มิถุนายน 2552 เล่ม 126 ตอนพิเศษ 84 ง


ประกาศสํานักงานคณะกรรมการ ก.ล.ต. ที่ สน. 40/2557 เรื่อง หลักเกณฑ์ เงื่อนไข และวิธีการดําเนินการเกี่ยวกับทรัพย์สินของลูกค้าที่ผู้รับฝากทรัพย์สินรับฝากไว้ (ฉบับที่ 5) ลงวันที่ 23/12/2557 ประกาศในราชกิจจานุเบกษา เมื่อ





---


1. 
2. 
3. 
4. 
5. 
6. 
7. 
8. 
9. 
10. 
11. 
12. 
13. 
14. 
15. 
16. 
17. 
18. 
19. 
20.